Агуулга

* Оршил, түүхэн замнал
* Аж үйлдвэр

-уул уурхай олборлох салбар

-Боловсруулах аж үйлдвэр

-Цахилгаан, дулааны эрчим хүч үйлдвэрлэл, усан хангамж

* Барилга
* Тээвэр холбоо, дэд бүтэц
* Бүртгэлтэй аж ахуй нэгж
* Дотоодын нийт бүтээгдэхүүн

-аж үйлдвэр, барилгын салбарын дотоодын нийт бүтээгдэхүүн

-Аймгийн 1 хүнд ноогдох дотоодын нийт бүтээгдэхүүн

* Дүгнэлт

**Оршил**

Энэхүү танилцуулга нь Дундговь аймгийн аж үйлдвэр үйлчилгээний салбар 2015 онд хэрхэн өсч хөгжсөн аймаг орон нутгийн эдийн засгийн хөгжилд ямар хувь нэмэр оруулсан ,үйлдвэрийн салбарыг хөгжүүлэхэд юу шаардлагатай байгаа зэргийг харуулах зорилготой юм.

Аж үйлдвэрийн салбар нь уул уурхай олборлох салбар, боловсруулах аж үйлдвэр мөн цахилгаан, дулааны эрчим хүч үйлдвэрлэл, усан хангамж гэсэн дэд бүлгүүдээс бүрддэг ба танилцуулгад орсон тоо мэдээллийн эх сурвалж нь аж үйлдвэрийн сар, улирал, жилийн мэдээ тайлан юм. Аж үйлдвэрийн сарын мэдээний хамрах цар хүрээ 2015 онд нэмэгдэж үйлдвэр эрхэлдэг хувь хүмүүсийн үйлдвэрлэлийг албан ёсоор сарын мэдээнд хамруулдаг болсон юм.

**Ойлголт тодорхойлолт**

Аж үйлдвэрийн салбарын үйл ажиллагааг аж ахуйн нэгж, байгууллагын ажиллагчид, зардал, бүтээгдэхүүн үйлдвэрлэлийн хэмжээ, борлуулалт, үндсэн хөрөнгө болон санхүүгийн үндсэн үзүүлэлтүүдээр илэрхийлж, аж ахуйн нэгжийн сар, жилийн тайлан, тооллого судалгааны үр дүнгийн тоон мэдээллийг ашиглан тэдгээрийг нэгтгэн гаргадаг.

Үйлдвэрлэл нь тухайн аж ахуйн нэгжийн зах зээлд болон өөрийн эцсийн хэрэглээнд зориулж үйлдвэрлэсэн бүтээгдэхүүнээс бүрдэнэ.

Борлуулалт нь Тайлангийн хугацаанд худалдсан буюу гадагш гүйцэтгэсэн ажил үйлчилгээ, бүтээгдэхүүний борлуулалтыг хэлнэ.

Хэд хэдэн төрлийн бүтээгдэхүүн үйлдвэрлэж, ажил үйлчилгээ эрхэлдэг аж ахуй нэгжийг өндөр хувийн жинтэй бүтээгдэхүүн, ажил үйлчилгээгээр нь холбогдох салбарт хамруулна.

Цахилгаан станц, нүүрсний уурхайн мэдээг үндэслэн цахилгаан, дулаан эрчим хүч, нүүрсний тэнцлийг жилд нэг удаа нэгтгэн гаргадаг.


Үйлдвэрлэсэн, импортлосон цахилгаан эрчим хүч, нүүрсний хэмжээ, цахилгаан станцын дотоод хэрэглээ, түгээлтийн болон шугамын алдагдал, хуваарилалтыг эдийн засгийн үйл ажиллагааны голлох салбараар ангилж, биет хэмжээгээр тэнцэлд тусгаж байна.

***Салбарын түүхэн замнал***

Аймгийн хөгжлийн эхний 50 жил буюу социализмын үеийн хөгжлийн жилүүдэд олсон томоохон амжилтуудын нэг нь орчин үеийн аж үйлдвэрийн салбар үүсч хөгжсөн явдал юм. Тус аймагт 1942 онд нийтийн хоол боловсруулах гуанз байгуулагдсанаар хүнсний болон аж үйлдвэрийн суурь тавигджээ. Улмаар энэ нь өргөжиж 1974 он гэхэд 4 тасагтай 50 гаруй ажилтантай болж жилдээ 1,4 сая төгрөгийн бүтээгдэхүүн үйлдвэрлэж, 6 сая төгрөгийн борлуулалт хийж байв. 1986 онд талх , нарийн боов, гоймон, архи, ундаа, сүү боловсруулж үйлдвэрлэх үндсэн 6 цехтэй шинэ үйлдвэр ашиглалтанд орсон байна.

Үүнээс хойш 1949 онд аймгийн үйлдвэр хоршооллын артельд 1 мужаантай мод боловсруулах үйлдвэрийн суурь , 1948 онд гар ажиллагаатай хэвлэх үйлдвэр мөн 1961 оны 10 сарын 19 нд Эрдэнэдалай сумын нутаг Элэгний говийн нүүрсний ордод түшиглэн Цагаан овоогийн нүүрсний уурхайг 19 ажилтан, 5 гэр, 2 машинтай ашиглалтанд оруулснаар уул уурхай, олборлох салбарын суурь тус тус тавигдсанаар тус аймагт аж үйлдвэрийн салбар хөгжиж байсан байна. 1990 оны нийгэм эдийн засгийн өөрчлөлтөөр эдгээр үйлдвэрүүд хувьд шилжин ажиллаж байна.

**1**.**Аж үйлдвэр**

Дундговь аймгийн аж үйлдвэрийн бүтээгдэхүүн үйлдвэрлэлт 2015 онд нийт 7542.6 сая төгрөг болсон байна. Энэ нь өмнөх онтой харьцуулахад 18.8 хувиар буюу 1192.7 сая төгрөгөөр өссөн үзүүлэлт юм. Дээрх өсөлтөнд уул уурхай олборлох салбарын бүтээгдэхүүн олборлолт 30.2 хувиар,цахилгаан дулааны эрчим хүч үйлдвэрлэлын салбар 23.3 хувиар тус тус өссөн нь голлох нөлөөг үзүүлсэн байна. Харин боловсруулах аж үйлдвэрийн салбар 16.2 хувиар буурсан байна. Аж үйлдвэрийн бүтээгдэхүүн үйлдвэрлэлтийн 53.5 хувийг уул уурхайн олборлох аж үйлдвэр, 14 хувийг боловсруулах аж үйлдвэр, 32.5 хувийг цахилгаан, дулааны эрчим хүч үйлдвэрлэл, усан хангамж тус тус эзэлж байна. Үйлдвэрийн салбарын бүтцийн өөрчлөлтийгсүүлийн 5 жилээр харууллаа. /Зураг.1/ Аж үйлдвэрийн салбарын сүүлийн 5 жилийн өөрчлөлтийг дэд салбаруудаар харууллаа./Хүснэгт-1/

Хүснэгт-1. Аж үйлдвэрийн нийт бүтээгдэхүүн үйлдвэрлэлт/дэд салбараар, сая.төг/

|  |  |  |  |  |  |  |  |
| --- | --- | --- | --- | --- | --- | --- | --- |
| **Аж үйлдвэрийн бүтээгдэхүүн** | **Хэмжих нэгж** |  | | | | | |
| **2011** | **2012** | **2013** | **2014** | **2015** | **2015/2014 хувиар** |
| Нийт үйлдвэрлэлт | сая.төг | 5005.1 | 4522.3 | 4360.8 | 6349.9 | 7542.6 | 118.8 |
| **Уул уурхай олборлох аж үйлдвэр** | сая.төг | **2427.3** | **1988.2** | **1209.5** | **3098.5** | **4033.5** | 130.2 |
| Нүүрс | сая.төг | 349.2 | 342.5 | 250.6 | 327.0 | 393.7 | 120.4 |
| *Гөлтгөнө* | сая.төг | 0.0 | 0.0 | 0.0 |  | 876.0 | - |
| Жонш | сая.төг | 2078.0 | 1645.7 | 958.9 | 2771.5 | 2763.8 | 99.7 |
| **Боловсруулах аж үйлдвэр** | сая.төг | **748.9** | **810.8** | **1164.7** | **1264.0** | **1059.2** | 83.8 |
| Хүнсний бүтээгдэхүүн үйлдвэрлэл | сая.төг | 595.5 | 629.9 | 609.9 | 649.6 | 653.6 | 100.6 |
| Хэвлэх үйлдвэр | сая.төг | 10.5 | 8.2 | 14.7 | 13.8 | 17.6 | 127.5 |
| Боловсруулах үйлдвэрийн бусад | сая.төг | 142.9 | 181.0 | 540.1 | 600.6 | 388.0 | 64.6 |
| **Цахилгаан, дулааны эрчим хүч үйлдвэрлэл, усан хангамж** | сая.төг | **1828.9** | **1723.3** | **1986.6** | **1987.4** | **2449.9** | 123.3 |
| Цахилгаан, дулаан уур үйлдвэрлэл | сая.төг | 1564.1 | 1420.4 | 1607.8 | 1599.5 | 1947.3 | 121.7 |
| Ус ариутгал, усан хангамж | сая.төг | 264.8 | 302.9 | 378.8 | 387.8 | 502.6 | 129.6 |

* 1. Уул уурхай олборлох аж үйлдвэр

2016 оны 4 дүгээр сарын 1-ний байдлаар Дундговь аймгийн нутаг дэвсгэрт ашигт малтмалын ашиглалтын тусгай зөвшөөрөл 11 сумын нутагт 82, хайгуулын тусгай зөвшөөрөл 15 сумын нутагт 145, нийт 224 тусгай зөвшөөрөл байгаа бөгөөд эдгээрийн талбайн хэмжээ 1060,3 мянган га буюу нийт нутаг дэвсгэрийн 14,2 хувийг эзэлж байна.

Хүснэгт-2.Ашиглалт хайгуулын зөвшөөрөл олгосон байдал /сумаар/

|  |  |  |  |  |  |  |  |
| --- | --- | --- | --- | --- | --- | --- | --- |
| Сумын нэр | Ашиглалтын тусгай зөвшөөрөл | | Хайгуулын тусгай зөвшөөрөл | | Бүгд | Талбайн хэмжээ мян. Га | Газар нутгийн хэдэн хувийг эзлэх |
| Тоо | Талбай /мян.га/ | Тоо | Талбай /мян.га/ |
| Дэлгэрцогт | - | - | 2 | 2,3 | 2 | 2,1 | 0,8 |
| Дэрэн | - | - | 4 | 4,1 | 4 | 4,1 | 1,1 |
| Говь-Угтаал | 8 | 4,9 | 5 | 8,6 | 13 | 13,5 | 4,9 |
| Цагаандэлгэр | 3 | 4,4 | 10 | 49,6 | 13 | 54,0 | 15.7 |
| Баянжаргалан | 25 | 21,4 | 16 | 21,7 | 41 | 43,1 | 13.5 |
| Өндөршил | 3 | 25,6 | 16 | 160,8 | 19 | 186,4 | 38,4 |
| Гурвансайхан | 8 | 52,6 | 14 | 69,9 | 22 | 122,5 | 22,6 |
| Өлзийт | 5 | 5,8 | 21 | 131,9 | 26 | 137,7 | 8.9 |
| Хулд | - | - | 13 | 131,8 | 13 | 131,8 | 21.7 |
| Луус | - | - | 7 | 41,1 | 7 | 41,1 | 13,0 |
| Дэлгэрхангай | 17 | 5,9 | 14 | 98,4 | 31 | 104,3 | 16,8 |
| Сайхан-Овоо | 1 | 1,4 | 2 | 4,9 | 3 | 6,3 | 1,5 |
| Эрдэнэдалай | 3 | 1,7 | 14 | 197,3 | 17 | 199,0 | 27,0 |
| Сайнцагаан | 4 | 3,2 | 3 | 7,9 | 7 | 11,1 | 3,2 |
| Адаацаг | 2 | 0,3 | 4 | 2,8 | 6 | 3,1 | 0,9 |
| Дүн | 79 | 0 | 145 | 0 | 224 | 0 | 10.7 |

Ашиглалтын 79 тусгай зөвшөөрөлийн 26 нь жоншны, 17 нь нүүрсний /6 орд/ , 13 нь гөлтгөний /3-4 орд/ , 10 нь барилгын материалын, 7 нь төмрийн, 4 нь алтны, 2 нь өнгөт металийн орд газар байна. Эдгээрийг 61 аж ахуйн нэгж эзэмшиж байгаагийн дотоодын 39, хамтарсан-8, гадаад-14 байна.

Хайгуулын 145 тусгай зөвшөөрлийг 112 аж ахуйн нэгж эзэмшиж байгаагийн дотоодын 101, хамтарсан-4, гадаад-7 байна.

Уул уурхай , олборлох аж үйлдвэрийн нийт бүтээгдэхүүн үйлдвэрлэлт 2015 онд 4033.5 сая төгрөг болж өнгөрсөн онтой харьцуулахад 30.2 хувиар 935 сая төгрөгөөр өссөн байна./Зураг.2/ Гол нэр төрлийн бүтээгдэхүүнүүдийг өмнөх онтой харьцуулахад нүүрс биет хэмжээгээр 6.0 хувь, мөнгөн дүнгээр 20.4 хувиар, жонш олборлолт биет хэмжээгээр 8.7 хувиар тус тус өссөн байна. Мөн 2015 онд Дэлгэрхангай сумын гөлтгөнийн ордод олборлолт хийгдэж 12.7 мян.тн-г олборлосон байна.

Хүснэгт-3. Уул уурхайн гол нэр төрлийн бүтээгдэхүүн

|  |  |  |  |  |  |  |  |
| --- | --- | --- | --- | --- | --- | --- | --- |
| Нэр төрөл | Хэмжих нэгж | 2011 | 2012 | 2013 | 2014 | 2015 | 2015/2014 хувь |
| Уул уурхай олборлох аж үйлдвэр | | | | | | | |
| Нүүрс | мян.тн | 20,3 | 19,0 | 16,0 | 16.6 | 17.6 | 106.0 |
| Гөлтгөнө | мян.тн | - | - | - |  | 12,7 | - |
| Жонш | мян.тн | 30,8 | 16,4 | 13,5 | 30 | 32.6 | 108.7 |

2015 онд ашигт малтмалын нөөцийн төлбөрөөс орон нутгийн төсөвт 38.4 сая төгрөг, усны төлбөрөөс 34 сая.төгрөгийн орлого орсон байна.

Хүснэгт-4.Ашигт малтмалын тусгай зөвшөөрлөөс төсөвт орсон төлбөр

|  |  |  |  |  |  |  |  |
| --- | --- | --- | --- | --- | --- | --- | --- |
| № | Нэр төрөл | Хэмжих нэгж | 2011 | 2012 | 2013 | 2014 | 2015 |
| 1 | Ашигт малтмал ашигласны нөөцийн төлбөр | Сая.төг | 277,7 | 233,2 | 77,0 | 44,2 | 38,4 |
| 2 | Тусгай зөвшөөрлийн төлбөр | Сая.төг | 809,0 | 732,9 | - |  | - |
| 3 | Усны төлбөр | Сая.төг | 38,7 | 37,2 | 27,1 | 25,8 | 34,0 |

**1.2 Боловсруулах аж үйлдвэр**

Боловсруулах аж үйлдвэрийн салбарын нийт үйлдвэрлэлт 2015 онд 1059.2 сая төгрөг болж, өмнөх онтой харьцуулахад 16.2 хувиар буурсан байна. Тус салбарын энэхүү бууралтанд боловсруулах бусад үйлдвэрлэл өмнөх онтой харьцуулбал 35.4 хувиар буурсан нь голлох нөлөөг үзүүлсэн байна. Харин хүнсний бүтээгдэхүүн ундаа үйлдвэрлэл өмнөх онтой харьцуулахад 0.6 хувиар буюу 3.9 сая төгрөгөөр өссөн байна. Боловсруулах аж үйлдвэрийн гол нэр төрлийн бүтээгдэхүүнүүдийг сүүлийн 5 жилээр өсөлт бууралтыг хүснэгт-5 д харууллаа.

Боловсруулах аж үйлдвэрийн салбарын гол нэр төрлийн бүтээгдэхүүнийг авч үзвэл өнгөрсөн онтой харьцуулахад хүснэгт маягт 27.1 хувь, талх 11.2 хувь, нарийн боов 6 хувь, чихэр 38.9 хувь, бялуу 2.5 дахин, цэвэр ус 47.4 хувь, ааруул 6.7 хувь, модон эдлэл үйлдвэрлэл 48.3 хувиар тус тус өссөн бол архи, ундаа, гоймон, хэрчсэн гурил, хиамны зүйл, тараг, хоормог,оёдол эсгүүр, вакуум цонх хаалга үйлдвэрлэл буурсан үзүүлэлттэй байна.

Хүснэгт-5. Боловсруулах аж үйлдвэрийн гол нэр төрлийн бүтээгдэхүүн/биет хэмжээгээр/

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Гол нэр төрлийн бүтээгдэхүүн | Хэмжих нэгж | 2010 | 2011 | 2012 | 2013 | 2014 | 2015 | 2015/2014хувь |
| Хүснэгт маягт | м,х,д,х | 156.8 | 149.7 | 116.6 | 210.7 | 197.1 | 250.5 | 127.1 |
| Талх | тн | 116.6 | 100.6 | 109.5 | 75.3 | 89.5 | 99.5 | 111.2 |
| Нарийн боов | тн | 174.5 | 107.6 | 105.4 | 102.4 | 93.1 | 98.7 | 106.0 |
| Чихэр | тн | - | - | - | 1.5 | 1.8 | 2.5 | 138.9 |
| Бялуу | тн | 0 | 0 | 0 | 0 | 0.9 | 2.3 | 255.6 |
| Архи | мян.л | 70 | 52.8 | 44.3 | 27 | 18.5 | 17.1 | 92.4 |
| Ундаа | мян.л | 6.4 | 7.5 | 3.4 | 4.3 | 1.6 | 1.4 | 87.5 |
| Цэвэр ус | мян.л | 3.2 | 5.7 | 2.1 | 5 | 5.7 | 8.4 | 147.4 |
| Гоймон | тн | 4.9 | 9.2 | 20.1 | 28.8 | 23.8 | 20.6 | 86.6 |
| Хэрчсэн гурил | тн | 0 | 0 | 0 | 5 | 9.4 | 8.8 | 93.6 |
| Хиамны зүйл | тн | 4.5 | 5.1 | 2.6 | 4 | 1.7 | 1.5 | 88.2 |
| Тараг | мян.л | 8 | 5.6 | 7.6 | 11.7 | 18.2 | 9.3 | 51.1 |
| Хоормог | мян.л | 1.2 | 2.5 | 2.7 | 1.1 | 0.6 | 0.2 | 33.3 |
| Ааруул | тн | 1.3 | 1.2 | 2.4 | 0.7 | 1.5 | 1.6 | 106.7 |
| Вакум хаалга,цонх | м2 | 800 | 610 | 550 | 493 | 812 | 331 | 40.8 |
| Блок | мян.ш | 21.8 | 11.6 | 8.5 | 45.6 | 78.6 | 28.7 | 36.5 |
| Оёдол эсгүүр | мян.төг | 11916 | 13059 | 24379 | 281756 | 194144 | 76204 | 39.3 |
| Модон эдлэл үйлдвэрлэл | мян.төг | 36205 | 47860 | 89201 | 120714 | 144975 | 214948 | 148.3 |

Боловсруулах аж үйлдвэрийн нийт үйлдвэрлэлийг салбарын ангиллаар авч үзвэл

2014 онтой харьцуулахад хүнсний бүтээгдэхүүн үйлдвэрлэл 0.6 хувь, хэвлэх үйлдвэр 27.5 хувиар өссөн бол боловсруулах үйлдвэрийн бусад салбарын үйлдвэрлэл 35.4 хувиар буурсан байна. /Зураг.3/

Монгол улсын төрөөс сүүлийн 5 жил тасралтгүй тогтмол хэрэгжүүлж байгаа жижиг дунд үйлдвэрлэлийг дэмжих сан, сум хөгжүүлэх сангуудаар дамжуулах үйлдвэрлэл эрхлэгчдийг дэмжиж байна. Тус сангуудын сүүлийн жилүүдийн үзүүлэлтүүдийг хүснэгт графикаар харууллаа.

2015 оны хувьд жижиг дунд үйлдвэрлэлийг дэмжих санд 300 сая.төг батлагдсанаас нийт 23 төслийг хамруулан 290 сая.төг олгосон байна/Зураг.4/ Сум хөгжүүлэх сангийн зээл олголтыг аль салбарт ямар хэмжээний зээл олгосныг Зураг.5-д харууллаа.

* 1. **Цахилгаан дулаан үйлдвэрлэл, усан хангамж**

Дундговь аймгийн төв болон 14 сум бүхэлдээ төвлөрсөн эрчим хүчний системд холбогдсон бөгөөд тус аймагт Багануур-Зүүн өмнөд бүсийн Цахилгаан Түгээх Сүлжээ ТӨХК-ийн Дундговь Цахилгаан Түгээх сүлжээ салбар ажиллаж байна. Дулаан хангамжийн хувьд аймгийн төв Сайнцагаан сумын аж ахуй нэгжүүд болон аймгийн айл өрхийн хэрэглэгчдэд Ган-Илч ХХК, Тэвшийн говь ХХК болон Дундговь-Ус ОНӨУҮГ –ууд дулаан үйлдвэрлэн түгээж байна. Мөн Ган-Илч компани нь Сайхан-овоо, Гурвансайхан, Өлзийт, Дэлгэрцогт сумдад цагт 1,2мв дулаан үйлдвэрлэх хүчин чадал бүхий RGJ дулааны зуух ажиллуулж төсвийн байгууллагуудыг дулаанаар хангаж ажиллаж байна.

Дундговь аймгийн төв болон 14 сумын нийт хүн амын цэвэр усны хэрэглээг газрын гүний усаар хангаж байна. Тус аймгийн усан хангамж болон цэвэр бохир усны хангамж ариутгалын салбарт Дундговь-Ус ОНӨҮГ дангаараа үйл ажиллагаагаа явуулж аймгийн иргэдийн эрэлт хэрэгцээг ханган ажиллаж байна. Дундговь –Ус ОНӨҮГ нь Дундговь аймгийн төв Сайнцагаан сумын хүн ам, албан газар, аж ахуй нэгжийг цэвэр усаар хангах, бохир усыг татан зайлуулж цэвэрлэн халдваргүйжүүлэх, нийтийн халуун усны ашиглалт, хог хаягдлыг тээвэрлэх, 2.1, 0.5 хүчин чадалтай нам даралтын зуухны ашиглалтыг хариуцаж дулаан үйлдвэрлэх түгээх үйлчилгээг холбогдох тусгай зөвшөөрлүүдийн дагуу хариуцан ажилладаг 100 хувийн орон нутгийн өмчит аж ахуйн тооцоотой үйлдвэрийн газар юм.

Цахилгаан дулаан үйлдвэрлэл, усан хангамжийн салбар 2015 онд амжилттай ажиллаж нийт үйлдвэрлэлийн хэмжээ 2499.9 сая төгрөг болж өмнөх онтой харьцуулбал 23.3 хувиар буюу 462.5 сая.төг-өөр өссөн байна. /Зураг.6/

Салбарын гол нэр төлийн бүтээгдэхүүнийг биет хэмжээгээр өмнөх онтой харьцуулвал дулааны эрчим хүч 18.5 хувиар, түгээсэн цэвэр ус 31.3 хувиар, сувагжуулалт 34.3 хувиар тус тус өссөн байна.

Хүснэгт.6 Цахилгаан дулааны эрчим хүч үйлдвэрлэл, усан хангамжийн гол нэр төрлийн бүтээгдэхүүн

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Үзүүлэлт | Хэмжих нэгж | 2010 | 2011 | 2012 | 2013 | 2014 | 2015 | 2015/2014 хувь |
| Цахилгаан дулааны эрчим хүч үйлдвэрлэл, усан хангамж | | | | | |  |  |  |
| Дулааны эрчим хүч | мян.ккл | 69.1 | 79.6 | 69.4 | 69.9 | 68.1 | 80.7 | 118.5 |
| Түгээсэн цэвэр ус | мян.м3 | 40.9 | 70.9 | 58.7 | 80 | 76.4 | 100.3 | 131.3 |
| Сувагжуулалт | мян.м3 | 26.8 | 41.2 | 37.7 | 44.8 | 49.8 | 66.9 | 134.3 |

**2. Барилга**

Дундговь аймгийн хэмжээнд 2015 онд 21046.3 сая төгрөгийн барилга угсралт их засварийн ажил хийсэн нь өнгөрсөн онтой харьцуулахад 18.7 хувиар буурсан байна. /Зураг.7/

2015 онд өрнөсөн барилга угсралтын ажлыг харвал 957.7 сая төгрөгийн орон сууцны барилга, 1436.7 сая төгрөгийн худалдаа үйлчилгээний барилга, 861 сая төгрөгийн эмнэлгийн барилга, 8919.7 сая төгрөгийн боловсрол соёл спортын салбарын барилга, 809.5 сая төгрөгийн конторийн барилга, 1259.2 сая төгрөгийн орон сууцны бус барилга, 128.7 сая төгрөгийн эрчим хүчний барилга, 453.6 сая төгрөгийн далан суваг шугамын барилга, 5192 сая төгрөгийн бусад зам талбайн ажил хийгдсэн байна. Мөн 1022.2 сая төгрөгийн их засварын ажил хийгдсэн нь 100 хувь орон сууцны бус барилгын засвар байна. /Зураг.8/

2015 онд тус аймагт өрнөсөн томоохон бүтээн байгуулалтаас дурдвал аймгийн төвд МСҮТ-н хичээлийн байр Б, Г блок, дотуур байрны хамт, Эрүүл мэндийг дэмжих төвийн барилга, Сайнцагаан сумын эрүүл мэндийн төвийн өргөтгөл, Гурвансайхан сумын ЕБС-н сургуулийн барилга, Эрдэнэдалай сумын ахуй үйлчилгээний барилга зэрэг барилгууд баригдсан байна.

**3.Тээвэр холбоо дэд бүтэц**

**Тээвэр:** 2015 оны байдлаар зорчигч тээвэр 18.8 мянга болж өмнөх оноос 37.7 хувиар буурч, зорчигч эргэлт 2.1 дахин буурсан байна. Зорчигч тээврийн орлого 30.8 сая төгрөг болж өмнөх оноос 42.5 хувиар буурсан байна.

Хүснэгт.7 Зорчигч тээврийн мэдээ

|  |  |  |  |  |  |  |  |
| --- | --- | --- | --- | --- | --- | --- | --- |
| Үзүүлэлт | Хэмжих нэгж | 2011 | 2012 | 2013 | 2014 | 2015 | 2015/2014 хувь |
| Зорчигч эргэлт | мян.хүн.км | 9558.3 | 11198 | 11354 | 12530.6 | 5961.7 | 47.6 |
| Зорчигчид | мян.хүн | 32.8 | 36.8 | 38.6 | 30.2 | 18.8 | 62.3 |
| Орлого | мян.төг | 59257 | 74863 | 69800 | 53455.6 | 30757.2 | 57.5 |

**Холбоо:** Дундговь аймгийн хувьд Өлзийт, Дэлгэрхангай сумдаас бусад бүх сумд шилэн кабельд холбогдсон бөгөөд сумдууд шилэн кабелийн ашиглаж өндөр хурдны интернэтэд холбогдож байна. Үүрэн телефоны сүлжээний хувьд юнител бүх сумдад сүлжээтэй, мобиком-13, скайтел-13, жимобайл-14 суманд сүлжээтэйгээс скайтел компани өөрийн сүлжээтэй бүх суманд 3 жи буюу өндөр хурдны интернет ашиглах боломжийг хангаж өгсөн байна.

Хүснэгт.8 Үүрэн телефоны сүлжээ

|  |  |  |  |  |
| --- | --- | --- | --- | --- |
| Сумд | Мобиком | Скайтел | Юнител | Жи-Мобайл |
| Дэлгэрцогт | 2жи | **3жи** | 2жи | 2жи |
| Дэрэн | 2жи | **3жи** | 2жи | 2жи |
| Говь-Угтаал | 2жи | **3жи** | 2жи | 2жи |
| Цагаандэлгэр | 2жи | **3жи** | 2жи | 2жи |
| Баянжаргалан | - | **3жи** | **3жи** | 2жи |
| Өндөршил | **3жи** | **3жи** | 2жи | 2жи |
| Гурвансайхан | 2жи | **3жи** | 3жи | - |
| Өлзийт |  | **3жи** | 2жи | 2жи |
| Хулд | 2жи | **3жи** | **3жи** | 2жи |
| Луус | 2жи | **3жи** | **3жи** | 2жи |
| Дэлгэрхангай | 2жи | **-** | 2жи | 2жи |
| Сайхан-овоо | 2жи | **-** | 2жи | 2жи |
| Эрдэнэдалай | **3жи** | **3жи** | **3жи** | 2жи |
| Сайнцагаан | **3жи** | **3жи** | **3жи** | **3жи** |
| Адаацаг | 2жи | **3жи** | **3жи** | 2 жи |

Холбооны салбарын мэдээгээр 2015 онд тарифын орлого 428.6 сая төгрөг болж өмнөх онтой харьцуулахад 31.8 хувиар өссөн байна. Интернэт цэгийн үйлчлүүлэгчдийн тоо 9863 болж өмнөх онтой харьцуулахад 27.3 хувиар буурсан бол суурин телефон цэгийн тоо 647 болж мөн 5.7 хувиар буурчээ.

Хүснэгт.9 Холбооны мэдээ

|  |  |  |  |  |  |  |  |
| --- | --- | --- | --- | --- | --- | --- | --- |
| Үзүүлэлт | Хэмжих нэгж | 2011 | 2012 | 2013 | 2014 | 2015 | 2015/2014 хувь |
| Тарифын орлого | сая.төг | 236.2 | 253.0 | 259.2 | 325.2 | 428.6 | 131.8 |
| Үүнээс хүн амын | сая.төг | 69.6 | 70.7 | 76.8 | 99.4 | 88.6 | 89.2 |
| Суурин телефон цэг | тоо | 720 | 753 | 695 | 686 | 647 | 94.3 |
| Интернет цэгийн үйлчлүүлэгчдийн тоо | тоо | 10743 | 9339 | 10884 | 13573 | 9863 | 72.7 |

4.Бүртгэлтэй аж ахуй нэгж

Статистикийн хэлтсийн бизнес регистрийн санд 2015 оны байдлаар аймгийн хэмжээнд нийт 861 аж ахуй нэгж бүртгэлтэй байгаагаас 137 төсөвт байгууллага, 112 төрийн бус байгууллага, 20 төрийн болон орон нутгийн өмчит үйлдвэрийн газар, 592 ААНБ байна.

Хүснэгт.10.Бизнес регистрийн санд бүртгэлтэй аж ахуй нэгж байгууллагууд, үйл ажиллагаа эрхлэлтийн байдлаар

|  |  |  |  |  |  |  |
| --- | --- | --- | --- | --- | --- | --- |
| Сумын нэр | Үйл ажиллагаа явуулж байгаа | Үйл ажиллагаа эхлээгүй байгаа | Үйл ажиллагаа түр зогсоосон | Үйл ажиллагаа бүрэн зогсоосон | Бусад | Нийт дүн |
| Сайнцагаан | 290 | 68 | 97 | 7 | 1 | 463 |
| Говь-Угтаал | 16 | 1 | 4 |  |  | 21 |
| Гурвансайхан | 18 | 1 | 5 | 1 |  | 25 |
| Дэлгэрхангай | 23 | 3 | 3 | 5 |  | 34 |
| Дэлгэрцогт | 20 | 2 | 1 |  |  | 23 |
| Дэрэн | 16 | 1 | 1 | 2 |  | 20 |
| Луус | 16 | 2 |  |  |  | 18 |
| Өлзийт | 20 | 3 | 6 | 1 |  | 30 |
| Өндөршил | 22 |  | 12 | 1 |  | 35 |
| Сайхан-Овоо | 25 | 1 | 6 |  | 1 | 33 |
| Хулд | 27 | 3 | 6 | 1 |  | 37 |
| Адаацаг | 22 | 3 | 5 | 2 |  | 32 |
| Цагаандэлгэр | 14 | 2 |  | 1 |  | 17 |
| Эрдэнэдалай | 37 | 2 | 9 | 1 |  | 49 |
| Баянжаргалан | 19 | 3 | 1 | 1 |  | 24 |
| **Нийт** | **585** | **95** | **156** | **23** | **2** | **861** |

Үүнээс 67.9 хувь нь буюу 585 ААН, байгууллага үйл ажиллагаа явуулж байна. Бизнес регистрийн санд бүртгэлтэй нийт ААНБ болон үйл ажиллагаа идэвхтэй явуулж байгаа ААНБ-н тоог сүүлийн 5 жилээр графикт харууллаа. /Зураг.9/

Үйл ажиллагаа тогтмол явуулж байгаа аж ахуй нэгж байгууллагуудыг эдийн засгийн салбараар нь авч үзвэл 30.1 хувийг бөөний болон жижиглэн худалдаа, 8.9 хувийг үйлчилгээний бусад үйл ажиллагаа, 8.7 хувийг боловсролын салбар тус тус эзэлж байна. Дэлгэрэнгүйг /зураг.10/-т харууллаа.

**5.Дотоодын нийт бүтээгдэхүүн/ДНБ/**

ДНБ нь тухайн нутаг дэвсгэрийн хүрээнд дотоод гадаадын аж ахуй нэгж, байгууллага , иргэдийн нэг жилийн хугацаанд шинээр бий болгосон нийт нэмэгдэл өртгийн хэмжээ юм. ДНБ-ийг үйлдвэрлэлийн, эцсийн ашиглалтын, орлогын гэсэн 3 аргаар тооцдог бөгөөд Аймгийн ДНБ-ийг Улсын Бүртгэл Статистикийн Ерөнхий Газраас харьяатын зарчмыг баримтлан тооцож байна. Аймаг бүсийн ДНБ-ийг үйлдвэрлэлийн болон орлогын аргыг хослуулан тооцдог. Аймгийн дотоодын нийт бүтээгдэхүүнийг оны үнээр 1 хүнд ногдохоор болон аймгийн ДНБ-ийг салбараар харууллаа.

Хүснэгт.11.Аймгийн ДНБ /салбараар, эзлэх хувиар/

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015\* |
| Нийт ДНБ/сая.төг/ | 88765.1 | 121497.1 | 179401.0 | 213115.0 | 233902.5 |
| Хөдөө аж ахуй/эзлэх хувь/ | 52.6 | 57.9 | 60.6 | 61.0 | 62.5 |
| Аж үйлдвэр, барилга/эзлэх хувь/ | 13.8 | 9.1 | 11.9 | 10.4 | 9.6 |
| Худалдаа үйлчилгээ/эзлэх хувь/ | 33.6 | 33 | 27.5 | 28.6 | 27.9 |
| Нийт хувь | 100.0 | 100.0 | 100.0 | 100.0 | 100.0 |

Дундговь аймгийн ДНБ /оны үнээр/ урьдчилсан байдлаар тооцоход 233.9 тэрбум төгрөгт хүрч өнгөрсөн оноос 9.8 хувиар өссөн байна. Аймгийн 1 хүнд ногдох ДНБ 2015\* онд 5269.3 мянган төгрөгт хүрсэн байгаа нь өмнөх оны үзүүлэлтээс 1 хувиар өссөн байна. /Зураг.11/

2015\*-2015 оны ДНБ-г урьдчилсан гүйцэтгэлээр тооцсон болно.

Дүгнэлт

2015 онд аж үйлдвэрийн бүтээгдэхүүн үйлдвэрлэлт өмнөх онтой харьцуулбал 18.8 хувиар буюу 1192.7 сая төгрөгөөр өсөж 7542.6 сая төгрөгт хүрсэн байна. Дээрх өсөлтөнд уул уурхай олборлох салбарын бүтээгдэхүүн олборлолт 30.2 хувиар,цахилгаан дулааны эрчим хүч үйлдвэрлэл, усан хангамжийн салбар 23.3 хувиар тус тус өссөн нь голлох нөлөөг үзүүлсэн байна. Харин боловсруулах аж үйлдвэрийн салбар 16.2 хувиар буурсан байна.

Тус аймагт 2015 онд 21046.3 сая төгрөгийн бүтээн байгуулалт, их засварын ажил хийгдсэн нь өмнөх онтой харьцуулбал 18.7 хувиар буурсан байна. Энэ онд 20024.0 сая төгрөгийн барилга угсралтын ажил ,1022.3 сая төгрөгийн их засварын ажил хийжээ.

2015 оны байдлаар зорчигч тээвэр 18.8 мянга болж өмнөх оноос 37.7 хувиар буурч, зорчигч эргэлт 2.1 дахин буурсан байна. Зорчигч тээврийн орлого 30.8 сая төгрөг болж өмнөх оноос 42.5 хувиар буурсан байна.

Холбооны салбарын мэдээгээр 2015 онд тарифын орлого 428.6 сая төгрөг болж өмнөх онтой харьцуулахад 31.8 хувиар өссөн байна. Интернэт цэгийн үйлчлүүлэгчдийн тоо 9863 болж өмнөх онтой харьцуулахад 27.3 хувиар буурсан бол суурин телефон цэгийн тоо 647 болж мөн 5.7 хувиар буурчээ.

Дундговь аймгийн ДНБ /оны үнээр/ урьдчилсан байдлаар тооцоход 233.9 тэрбум төгрөгт хүрч өнгөрсөн оноос 9.8 хувиар өссөн байна. Аймгийн 1 хүнд ногдох ДНБ 2015\*/2015 оны ДНБ-г урьдчилсан байдлаар тооцсон болно/ онд 5269.3 мянган төгрөгт хүрсэн байгаа нь өмнөх оны үзүүлэлтээс 1 хувиар өссөн байна. Энэ нь төвийн бүсийн дундачаас 286.6 мянган төгрөгөөр илүү, улсын дундачаас 2384.4 мянган төгрөгөөр доогуур, нийт 21 аймгаас 7-д орох үзүүлэлт юм.

Ашигласан ном материал

1. Монгол улсын статистикийн эмхэтгэл 2011-2015

2. Аймгийн нийгэм эдийн засгийн танинцуулга 2011-2015

3. Дундговь аймгийн товч түүх 1991 он

4. Аймгийн БР сан 2012-2015

5.www.ubseg.gov.mn

6.www.1212.mn